RELACIÓN PROVISIONAL ASPIRANTES ADMITIDOS E EXCLUÍDOS E A COMPOSICIÓN DOS TRIBUNAIS DO PROCESO SELECTIVO PARA PRAZA OFICIAL ELECTRICISTA
ADMINISTRACIÓN LOCAL — Municipal — Pontevedra (Persoal, oposicións, 19/01/2015)

“RESOLUCIÓN DO CONCELLEIRO DE GOBERNO RESPONSABLE DA ÁREA DE RÉXIME INTERIOR E PERSOAL POLA QUE SE APROBA A RELACIÓN PROVISIONAL DE ASPIRANTES ADMITIDOS E EXCLUÍDOS E A COMPOSICIÓN DOS TRIBUNAIS DO PROCESO SELECTIVO CONVOCADO PARA CUBRIR UNHA PRAZA VACANTE DE OFICIAL ELECTRICISTA DO CONCELLO DE PONTEVEDRA INCLUÍDA NA OEP DO ANO 2010 Publicadas no BOP núm.231, do 2 de decembro de 2013, a convocatoria e as bases reguladoras dos procesos selectivos para cubrir, entre outras, praza vacante de oficial electricista de administración especial incluída na Oferta de Emprego Público de 2010, e a súa corrección no BOP núm.241 do 17 de decembro de 2013, realizados os trámites pertinentes para a formación dos Tribunais cualificadores e finalizado o período establecido para a presentación de instancias (do 22/01/2014 ao 10/02/2014, ambos inclusive), esta Concellería de Goberno, de conformidade coas bases aprobadas e en exercicio das súas atribucións delegadas, Aprobar a lista provisional de aspirantes admitidos e excluídos ás probas de selección convocadas para a cobertura dunha (1) praza vacante de oficial electricista de administración especial incluída na OEP do ano 2010, segundo se relacionan a continuación, sinalándose mediante números cardinais os motivos que en cada caso xustifican a exclusión dos aspirantes.1.—BURUGAIN SANTAUGINI, ROSARIO ENCARNACION SANTIAGO ARIEL 2.—TUTO AGACHI, CARMEN MARIBEL 3.—MAJDOUBI VERBRUGGEN, KIRILL SANTIAGO RAMON EL Ningún De conformidade co previsto no artigo 71 da Lei 30/1992, do 26 de novembro, do réxime xurídico das administracións públicas e do procedemento administrativo común, os aspirantes excluídos ou aqueles que puideran resultar omitidos, por non figurar na relación provisional de admitidos ou de excluídos, disporán dun prazo de dez días hábiles, a partir do día seguinte ao da publicación da presente resolución no Boletín Oficial da Provincia, para poder emendar, de ser o caso, o defecto que motivou a exclusión. Para ditos efectos deberá presentarse a documentación correspondente no Rexistro Xeral deste Concello ou nas demáis formas que determina o artigo 38 da Lei 30/1992, no prazo sinalado. Advírtese aos interesados que, de non procederse á subsanación, en cada caso de que corresponda, serán declarados definitivamente excluídos. Concluído o prazo de 10 días para presentación de subsanacións ou reclamacións contra a presente resolución, de non presentarse reclamación algunha, a lista provisional de admitidos elevarase a definitiva. No suposto de que se produzan reclamacións deberá ditarse nova resolución, estimándoas ou desestimándoas. A resolución pola que se resolvan as reclamacións, aprobará a lista definitiva de admitidos e excluídos e publicarase no BOP e no Taboleiro de editos do Concello. O tribunal cualificador do proceso selectivo convocado quedará integrado da seguinte forma: Presidenta: —Dona Rosa Magdalena Fernández, arquitecta da oficina técnica de Arquitectura e Planeamento, sendo a súa suplente dona María Isabel Couselo Torres, técnico medio en medio ambiente e servizo de limpeza na Oficina Técnica de Medio Ambiente Infraestruturas Enxeñería e Servizos. Secretaria: —Dona Marta de las Heras Rodríguez, xefa do Servizo de Contratación, sendo a súa suplente dona Patricia Rivadulla Rodal, xefa do Servizo de Taxas e Outros Ingresos de dereito público do Servizo de Xestión Tributaria e outros ingresos de dereito público. Vogais: —Don Manuel Cancela Outeda, mestre xardiñeiro, xefe da unidade operativa, sendo a súa suplente dona María Formoso Beloso, técnico medio en medio ambiente natural da Oficina de Medio Ambiente Natural. —Don Luis Costa Ferrer, arquitecto técnico adxunto da Oficina Técnica de Arquitectura e Planeamento, sendo o seu suplente don Manuel Pérez Pérez, oficial electricista. —Don Ismael Manuel Terrero Centena, oficial albanel, sendo o seu suplente don Alvaro Guillermo Marinus Dortez Alberi, oficial canteiro. Os membros do Tribunal cualificador poderán ser recusados, cando nos mesmos concorra algunha das circunstancias previstas para a abstención, de conformidade co establecido nos artigos 28 e 29 da Lei 30/1992, do 26 de novembro, do réxime xurídico das administracións públicas e do procedemento administrativo común. Así o ordena e dispón o concelleiro de goberno responsable da Área de Réxime Interior e Persoal no exercicio das súas atribucións delegadas, en Pontevedra a nove de xaneiro dous mil quince, ante o secretario da administración municipal, que DA FE da precedente resolución”. Pontevedra, 12 de xaneiro de 2015.—O Concelleiro de Goberno Responsable da Área de Réxime Interior e Persoal, Vicente García Legísima.